**DECIZIA ETAPEI DE INCADRARE**

**Nr. din .2018**

    Ca urmare a solicitarii de emitere a acordului de mediu adresate de SC ORANGE ROMANIA SA prin SC ACT SRL din mun. București, sector 1, str. Lascăr Catargiu, nr. 47-53, jud. Suceava, inregistrata la Agentia pentru Protectia Mediului Suceava cu nr. 10487/26.10.2016, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 13.12.2018, ca proiectul **“Amplasare traseu de fibra optică, între site BAO675 Falcău și BAO223 Chepa (Dealul Hepa), comuna Brodina, județul Suceava” p**ropus a fi amplasat în com. Brodina, sat Falcău, Brodina, Zalometra, jud. Suceava în **situl NATURA 2000 ROSPA 0089 Obcina Feredeului,** **nu se supune evaluarii impactului asupra mediului si se supune evaluarii adecvate**.

    Justificarea prezentei decizii:

1. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 10 b). proiecte de dezvoltare urbană.

b) Proiectul supus avizarii consta in Instalarea cablului de fibra optica Orange intre BA0675 Falcau-BA0223 Hepa

Amplasament: Traseele propuse se vor amplasa de-a lungul drumurilor de exploatare, drumurilor comunale, drumuri judetene, si a strazilor din satul Falcau si satul Brodina, comuna Brodina, judetul Suceava.

Descrierea lucrarilor:

Plecarea din site Orange BA675 Falcau se face aerian pe stalpii existenti ai DelgazGrid SA (se amplaseaza 3 stalpi noi de lemn) L=930 m;

Se continua apoi aerian pe stalpi existenti apartinand Telekom L=600 m, se trece aerian pe stalpi DelgazGrid L=1050 m, apoi aerian pe stalpi Telekom L= 1000m, se trece aerian pe stalpii DelgazGrid L= 1300 m (se traverseaza aerian de 2 ori drumul DJ 209G);

Se continua traseul aerian pe drumul DJ176; Se face traversare subterana pe sub linia electrica - pe terenul proprietatea Primariei Brodina L=120 m apoi se continua aerian pe stalpi Telekom existenti in L=700 m;

urmeaza traseu aerian pe stalpii DelgazGrid L=550m, se continua pe stalpii Telekom L= 500m apoi stalpi DelgazGrid pe o lungime L=1100m, se trece pe stalpii Telekom L=1100m apoi pe stalpii DelgazGrid L=700m, se trece pe stalpii Telekom L=800 m

se traverseaza raul cu amplasarea a 5 stalpi noi, dupa care se continua traseul de Fibra Optica pozat subteran pe marginea drumului comunal pana la site Orange BA0223 Chepa pe o lungime de L= 3540 m.

Lungimea totala de fibra optica intre BA0675-BA0223 este de 14.090 km.

1. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSPA 0089 Obcina Feredeului.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSPA 0089 Obcina Feredeului.**

c). În Memoriul de prezentare depus de către beneficiarul proiectului, sunt cuprinse cele 4 aspecte menționate în Ordinul nr. 19/2010 pentru aprobarea *Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar*, la Etapa de încadrare: descriere succintă a proiectului și amplasarea acestuia în raport cu aria natutrală protejată ROSPA0089 Obcina Feredeului, prezența/efectivele speciilor de interes comunitar în zona proiectului, estimare impact potențial proiect asupra speciilor de interes conservative.

Pentru aria de protecție specială avifaunistică ROSPA0089 Obcina Feredeului, al cărei custode este Direcția Silvică Suceava, există Plan de management aprobat prin Ordin de ministru (OMMA nr. 1040/2016);

În Memoriu sunt prezentate date despre impactul potențial și măsurile care se impun pentru menținerea unei stări de conservare favorabile pentru speciile de importanță comunitară, care concordă cu măsurile de management

Proiectul deține Avizul custodelui sitului NATURA 2000 ROSPA 0089 Obcina Feredeului – Direcția Silvică Suceava, nr. 17/08.11.2018.

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.